钦定古今图书集成/方舆汇编/边裔典/第041卷 > 《十洲记》 > 文身国
## 钦定古今图书集成/方舆汇编/边裔典/第041卷 > 《十洲记》 > 文身国

图考

按《三才图会》文身：“国物至贱，行不赍粮，王居饰以金
玉，市用珍宝，交易”

北魏

《豆莫娄》魏时闻于中国。

按《魏书本纪》不载。　按《豆莫娄传》，“豆莫娄国在勿吉
国北千里，去洛六千里，旧北扶馀也。在失韦之东，东
至于海，方二千里。其人土著，有宫室仓库，多山陵广
泽，于东夷之域最为平敞。地宜五谷，不生五果。其人
长大，性彊勇谨厚，不寇抄。其君长皆以六畜名官，邑
落有豪帅，饮食亦用俎豆，有麻布，衣制类高丽而幅
大。”其国大人以金银饰之。用刑严急，杀人者死，没其
家人为奴婢。俗淫，尤恶妒妇，妒者杀之，尸其国南山
上，至腐。女家欲得，输牛马乃与之。或言本秽貊之地
也。

唐

### 高宗永徽年虾夷人来朝

按《唐书高宗本纪》不载。　按《日本传》：“永徽初，日本王
天智立。明年，使者与虾夷人皆朝。虾夷亦居海岛中。
其使者须长四尺许，珥箭于首，令人载瓠，立数十步，
射无不中。”

唐

### 高宗龙朔元年儋罗遣使来朝

按《唐书高宗本纪》不载。　按《流鬼传》，“龙朔初，有儋罗
者，其王儒李都罗遣使入朝。国居新罗武州南岛上。
俗朴陋，衣大豕皮，夏居革屋，冬窟室。地生五谷，耕不
知用牛以铁齿杷。土初附百济。”

### 麟德 年儋罗来朝

按《唐书高宗本纪》不载。　按《流鬼传》，“麟德中，酋长来朝，从帝至太山，后附新罗。”